tomron87/hebrew-wikipedia-sentences-corpus huggingface dataset:
1934: מלחמת האזרחים באוסטריה - עימותים בין כוחות הסוציאליסטים באוסטריה, לבין הכוחות השמרניים והפרו-פשיסטים, שנמשכים 5 ימים, גובים מאות רבות של קורבנות.
בתום המלחמה מונהג במדינה קורפורטיזם, לפי דוגמת איטליה הפשיסטית.
ונאסר קיומן של כל המפלגות לבד ממפלגת חזית המולדת האוסטרית.
1936: משטר 4 באוגוסט - יואניס מטאקסס מבצע הפיכה ביוון ומתחיל בה שלטון רודני, במסגרתו נאסרת הקמת כל מסגרת אופוזיציה לשלטון.
1939-1936: מלחמת האזרחים בספרד - מלחמת אזרחים שמתרחשת בין התאריכים 17 ביולי 1936 - 1 באפריל 1939. במלחמה נלחמים כוחות ליברלים-דמוקרטים חילונים, יחד עם קומוניסטים, סוציאליסטים ואנרכיסטים כנגד כוחות לאומנים-פשיסטים, שמרנים, קלריקליים וקרליסטים בראשות הגנרל פרנסיסקו פרנקו.
מלחמה זו ממקדת תשומת לב מכל אירופה, ומתנדבים זרים רבים מצטרפים לשני הצדדים.
לבסוף מנצחים הפשיסטים, ומשליטים שלטון דיקטטורי בראשות פרנקו, שנותר בשלטון עד מותו בשנת 1975.
1936: ויתור אדוארד השמיני על המלוכה - ב-11 בדצמבר מזעזע המלך אדוארד השמיני את בריטניה כולה, כשמודיע על ויתורו על כס המלכות, לאור רצונו להתחתן עם אהובתו האמריקאית ווליס סימפסון, שהייתה גרושה, ובשל כך נישואיהם לא יכולים היו להתקיים על פי החלטת הממשלה הבריטית, אליה מחויב המלך.
1930: הקמת הגולאג - מוקם ענף של שירותי ביטחון הפנים של ברית המועצות, אשר עוסק בהפעלת מערכת עונשין באמצעות מחנות עבודת כפייה.
1934: טרור לאומני אוקראיני בפולין - בתחילת שנות ה-30 באוקראינה המערבית, שנמצאת תחת השלטון הפולני, מתארגנת ומתחזקת תנועת לאומנים אוקראינים, אשר מארגנים מספר פעולות טרור בהם נהרגים פקידים פולנים.
התופעה מגיעה לשיאה עם הריגת שר הפנים הפולני בשנת 1934.
1934: ההסכמה הבלקנית - ברית שנחתמת בין יוון, טורקיה, רומניה וממלכת יוגוסלביה, בו מוותרות החותמות על כל הטענות הטריטוריאליות שיש להן זו כלפי זו לאחר מלחמת העולם הראשונה, ולאור בעיות המיעוטים.
1937: הטיהורים הגדולים - שליט ברית המועצות, יוסיף סטלין, עוצר 1.5 מיליון מתושבי ברית המועצות, ומחסל מתוכם מאות אלפים בהוצאות להורג ורעב.
1938: רומניה הופכת לדיקטטורה - קרול השני, מלך רומניה, מבטל את מפלגות האופוזיציה בארצו, והופך את רומניה מממלכה חוקתית ליברלית לדיקטטורה פשיסטית עם מדיניות אנטישמית רשמית.
הפיכה שלטונית זו מהווה יריית פתיחה למסע של ניצול ואפליה של המיעוט היהודי ברומניה.
1944-1929: גירוש מקסיקנים מקליפורניה - לאורך עשור זה מגיעה לשיאה מדיניותה של מדינת קליפורניה, שמגרשת באופן בלתי חוקי כ-400,000 מתושביה ממוצא מקסיקני.
1931-1929: מלחמת הקסטלמארזים - מאבק רב דמים בין צוותו של ג'וזפה מסרייה לבין צוותו של סלבטורה מרנזנו על השליטה במאפיה האיטלקית-אמריקאית בניו יורק.
1930: עידן טרויחו בדומיניקנית - אורסיו ואסקס, נשיא הרפובליקה הדומיניקנית, מבצע כמה מעשים שנויים במחלוקת, ועל רקע זה מדיח אותו בהפיכה צבאית מפקד המשטרה הלאומית, רפאל לאונידס טרוחיו, אשר נשאר בתפקיד הנשיא עד לשנת 1961.
1930: קוד הייז - מערכת של הנחיות הנוגעות להפקת סרטי קולנוע, המגדירות מה מוסרי להציג בסרטים, מאומצת מרצון על ידי אגודת מפיקי ומפיצי הקולנוע של אמריקה.
1930: מרד פועלי הבננה בהונדורס - מרד מתחיל בהונדורס, לאחר שפועלי תעשיית הבננות המקומית מתאגדים ביזמת המפלגה הקומוניסטית המקומית, ונאבקים בשלטון, אשר היה כפוף בצורה משמעותית לשליטתה של חברת הפירות המאוחדת, ובעלי אינטרסים נוספים מארצות הברית.
המרד מופסק בשנת 1931 עם לכידתו וחיסולו של מנהיג המרד.
1931: משפט סקוטבורו - מתרחש בעיירה סקוטסבורו שבמדינת אלבמה, כאשר תשעה נערים שחורים מואשמים באונס של שתי נשים לבנות ברכבת.
לאחר משפט, שנחשב בדיעבד לאחת מנקודות השפל של מערכת המשפט של דרום ארצות הברית, הורשעו כל הנאשמים ושמונה מהם נדונו למוות, זאת למרות בעיות ראייתיות קשות.
1933: פרנסס פרקינס - פרקינס מתמנה לשרת העבודה, והופכת לאישה הראשונה המשרתת בקבינט האמריקאי.
1933: ניו דיל - פרנקלין דלאנו רוזוולט נבחר לנשיאות ארצות הברית בנובמבר 1932, על רקע "השפל הגדול", המשבר הכלכלי שמתחיל בסוף שנת 1929, לאחר מערכת בחירות אופטימית שמנהל מול הרברט קלרק הובר.
רוזוולט אכן מצליח להוציא את ארצו מן המשבר הכלכלי באמצעות תוכנית הניו דיל, וכך גם זוכה בבחירות של 1936.
1933: מהפכה בקובה - לאחר תקופה של דמוקרטיה יחסית בקובה, מסרב הנשיא היוצא חרארדו מצ'אדו להתפטר מתפקידו, ונתקל בהתנגדות של אנשי הצבא המאלצת אותו לעשות כן.
סמל מהצבא בשם פולחנסיו בטיסטה תופס לבסוף את השלטון ומכניס את קובה לתקופת ביניים בה מצד אחד מדוכא כל ניסיון התנגדות לשלטון, ומצד שני קובה מכוננת חוקה המקדימה את זמנה בכל הנוגע לזכויות אזרח וזכויות עובדים.
1933: סיום תקופת היובש - עם אשרורו של התיקון ה-21 לחוקת ארצות הברית, מגיעה לסיומה תקופת היובש, שנמשכת מאז שנת 1920, ובה נאסר בכל רחבי ארצות הברית על מכירה, ייצור, יבוא והעברה של משקאות חריפים מסיבות של בריאות ומוסר הציבור.
1930: הפיכה צבאית בארגנטינה - תקופה ממושכת של צמיחה כלכלית בארגנטינה מסתיימת עם השפל הגדול של 1929, ובשנת 1930 מפיל הצבא הארגנטינאי את איפוליטו איריגוז'ן מהשלטון.
1930: מהפכת 1930 בברזיל - ז'טוליו ורגאס מבצע הפיכה צבאית בברזיל, ומשנה את הבריתות הפוליטיות סביב צמרת השלטון במדינה.
1930, 1932: מחאות אלימות באל סלוודור - בשנת 1930 מדיח הצבא את נשיא אל סלוודור, ונאבק באלימות בכל ניסיון לכונן אופוזיציה.
בשנת 1932 עימות בין הצבא לבין איכרים מתקוממים גובה למעלה מ-20,000 הרוגים.
1932: המהפכה החוקתית בברזיל - מרד מזוין כנגד שלטון נשיא ברזיל ז'טוליו ורגאס, במטרה להחזיר את שלטון האוליגרכיות הישנות של מגדלי הקפה ששלטו בתקופת "הרפובליקה הישנה", עד להפיכה של 1930. המהפכה נכשלת, וורגאס נותר בשלטון, לסירוגין, עד לשנת 1954.
1938-1922: רפורמות אטאטורק - בשנות ה-30 נמשכת סדרת השינויים שעורך מוסטפא כמאל אטאטורק, נשיאה הראשון של הרפובליקה הטורקית, בכל אורחות החיים במדינה.
במהלך העשור, בין השאר, מופרדת הדת מן המדינה באופן רשמי, משתנים שמות חלק מהערים של טורקיה, מונהגים שמות משפחה לאזרחים, וניתנת זכות מלאה לנשים לבחור ולהיבחר לאספה הלאומית.
1932: איחוד ערב הסעודית - עבד אל-עזיז אבן סעוד מאחד את הממלכות חיג'אז ונג'ד לערב הסעודית.
1933: אפליה נגד יהודים בעיראק - לאחר קבלת העצמאות מבריטניה, עולה לשלטון עיראק גאזי מלך עיראק ומיישם מדיניות של אפליה כלפי היהודים ומעמדם הורע.
רבים מהם מפוטרים ממקומות עבודותיהם, ובהמשך מופצת בעיראק גם תעמולה כנגד היהודים.
1936: פירוק הרפובליקה הסובייטית הפדרלית הסוציאליסטית עבר-הקווקז - הרפובליקה מתפרקת לשלוש רפובליקות סובייטיות סוציאליסטיות נפרדות: גאורגיה, ארמניה ואזרבייג'ן.
1937: ועידת בלודאן - בוועידה שמתקיימת ב-8 בספטמבר 1937, מוצגת לראשונה עמדה כל ערבית המתנגדת לציונות, ולמדינה יהודית בארץ ישראל.
1938-1937: טבח דרסים - טבח שמבצע הממשל הטורקי נגד הכורדים, כתגובה למרידות הכורדים בשלטון הטורקי, בהנהגתו של סֶיִיד ריזה במחוז דרסים שבמזרח המדינה, במחאה על מדיניות הממשל בנוגע למעמדם של הכורדים במחוז.
במהלך הטבח נהרגים אלפים מתושבי המחוז הכורדי, ורבים אחרים מגורשים.
1936-1927: מלחמת האזרחים הסינית - מלחמת אזרחים שמתרחשת בסין בין המפלגה הלאומית הסינית (קוומינטנג) למפלגה הקומוניסטית הסינית (CPC).
המלחמה מסתיימת בניצחון הקומוניסטים, ואלה משתלטים על שטחי סין ומקימים את הרפובליקה העממית של סין.
הלאומנים נאלצים לברוח ומקימים את הרפובליקה הסינית בטאיוואן.
1930: צעדת המלח - מהאטמה גנדי מוביל צעדת של אלפי אנשים אל חוף הים במחאה על מונופול המלח של השלטון הבריטי בהודו.
1932: ניסיון ההפיכה של 15 במאי 1932 - ניסיון הפיכה שמתרחש ביפן, כשהקושרים בו מוחים על השחיתות הפוליטית ועל מה שראו כהתרפסותה של יפן בזירה הבינלאומית.
1932: ההפיכה הצבאית בסיאם - ההפיכה מובילה לסיום המלוכה התאית האבסולוטית, ולשינוי המשטר למונרכיה חוקתית, תחת שלטון צבאי כמעט קבוע למשך שישים השנים הבאות.
1930: עלייתו של היילה סלאסי - היילה סלאסי מוכתר כקיסר אתיופיה, ממשיך בתנופת המודרניזציה של המדינה ומכונן בה חוקה.
תנועת הראסטאפרי, אשר נוסדת בשנות ה-30, רואה את היילה סלאסי כדמות משיחית, שתוביל את העמים האפריקאים והפזורה האפריקאית לתקופה של שלום, צדק ושגשוג.
חוקי הפרדה גזעית ברודזיה - לאורך העשור נחקקים ברודזיה הבריטית חוקי הפרדה גזעית שקובעים אזורים נפרדים ללבנים ולשחורים.
עם זאת, חוקי ההפרדה רכים יותר מהאפרטהייד של דרום אפריקה.
1932: מלחמת האמו - לאחר מקרים רבים שציפורי האמו האוסטרלית הורסת יבולים חקלאיים, תושבים רבים מתלוננים אל הממשלה האוסטרלית בנושא, ולבסוף, בארגונה של הממשלה, מתחיל מבצע חיסול המוני לציפורי האמו.
המבצע לא נוחל הצלחה רבה, והממשלה מחליטה להציע תשלום לכל מי שיחסל ציפור אמו באופן עצמאי.
שיטה זו משיגה תוצאה יעילה יותר, ועשרות אלפי ציפורי אמו נהרגות לאורך עשור וחצי של מבצעים אלו.
פעולות אלו סופגות גינויים של פעילי סביבה ואנשי אקדמיה.
שנות ה-30 יצרו קונפליקטים בין תנועות פוליטיות שונות, ובראשן: הפשיזם המזוהה עם מדינות הציר ; הדמוקרטיה הליברלית המזוהה עם מדינות ההסכמה ; הקומוניזם המזוהה עם ברית המועצות.
מתחים אלו התגבשו לכדי עימותים אלימים בכמה מקרים, בהם מלחמת אזרחים בספרד או בסין, כששיאם הגיע בסוף העשור עם פרוץ מלחמת העולם השנייה.
המפלגה הנאצית בהנהגתו של אדולף היטלר עולה לשלטון בגרמניה ב-1933 ויוצרת משטר פשיסטי שמתכחש לחוזה ורסאי, רודפת יהודים ומיעוטים אחרים בחברה גרמנית, חותרת להרחיב את שטחה של גרמניה, ומתנגדת להתפשטות הקומוניזם.
גרמניה הנאצית תחת הנהגתו של היטלר יוצאת מחבר הלאומים אך מארחת את האולימפיאדה של 1936 כמפגן ראווה להצגת הישגי הנאצים לעיני העולם כולו.
כאשר היטלר איים כי לא יהסס לכבוש את צ'כוסלובקיה, בחר ראש ממשלת בריטניה נוויל צ'מברלין לטוס לגרמניה על מנת להיפגש עם היטלר ולשכנעו לא להיכנס לצ'כוסלובקיה בתקווה להימנע ממלחמה.
על מנת לעצור את היטלר מלכבוש את צ'כוסלובקיה הסכים צ'מברלין לוותר על חבל הסודטים (האזור דובר הגרמנית של צ'כוסלובקיה) לטובת גרמניה.
צרפת תמכה בגישתו של צ'מברלין, שאפיינה את מדיניות הפיוס המערבית כלפי גרמניה בשנות ה-30. פחות משנה לאחר ההסכם, בעקבות מעשי התוקפנות של היטלר והפלישה לפולין, הכריזה בריטניה מלחמה על גרמניה והחלה מלחמת העולם השנייה, וכעבור כמה חודשים התפטר צ'מברלין מתפקידו.
רציחתו של הדיפלומט הגרמני ארנסט פום ראט בפריז על ידי הצעיר היהודי-גרמני הרשל גרינשפן הייתה העילה לפרוץ סדרת הפרעות שנודעה כ"ליל הבדולח".
במהלך ליל הבדולח שהתרחש בין ה-9 עד 10 בנובמבר 1938 תנועת הנוער ההיטלראית, הגסטפו וה-SS ערכו פוגרום באוכלוסייה היהודית שחיה ברחבי הרייך השלישי (גרמניה ואוסטריה).
במהלך ליל הבדולח נרצחו 91 יהודים, ובין 25 ל-30 אלף נוספים נעצרו ונשלחו למחנות ריכוז.
כ-267 בתי כנסת נהרסו ואלפי בתים ועסקים בבעלות יהודים נשדדו.
ליל הבדולח שימש גם כאמתלה להחרמת כלי נשק מיהודי גרמניה.
גרמניה ואיטליה חתרו להרחבת הטריטוריות שבשליטתן.
גרמניה החלה בסיפוח שטחי אוסטריה ויתר האזורים באירופה עם שיעור ניכר של דוברי גרמנית.
לפי חוזה וורסאי, הועבר חבל הסאר מגרמניה לפיקוח חבר הלאומים, והוסכם שרק לאחר שייערך משאל עם בחבל זה ייקבע עתידו.
בינואר 1935 נערך משאל עם, ו–91 אחוז מתושבי חבל הסאר הצביעו בעד החזרת החבל לגרמניה, וכך נעשה.
חלק ממפקדי הצבא הגרמני התנגדו לצעד, אך הסכימו לאחר שכנוע מהיטלר כי צרפת ואנגליה לא יעשו דבר,[2] והצבא הגרמני נכנס לאזור בניגוד לחוזה ורסאי ולהסכמי לוקרנו.
בשנת 1939 מספר מדינות באמריקה, כולל קנדה, קובה, וארצות הברית, בצעד באופן מעורר מחלוקת התנגדו בתוקף לקלוט את 936 הפליטים היהודים על סיפון האונייה סנט לואיס שיצאה מהמבורג שבגרמניה ב-13 במאי 1939 בעקבות "ליל הבדולח".
רוב פליטי "סנט לואיס" נספו מאוחר יותר בשואה, עם כיבושן של מרבית המדינות הללו בידי הגרמנים.
סיפורה של הספינה "סנט לואיס" מלמד יותר מכל על התייחסותו השלילית והאטומה של העולם החופשי לבעיית היהודים הנמלטים מציפורני הנאצים, והוכיח כי ליהודים המהגרים מגרמניה אין, למעשה, ארץ מקלט.
לאורך שנות ה-30 פעלו ברחבי אירופה מפלגות נוספות אשר היו שותפות לאידאולוגיה הנאצית, כמו מפלגת צלב החץ בהונגריה, או נאשונל סמלינג בנורווגיה.
ההרג ההמוני שאירע במלחמת העולם הראשונה עורר סלידה עמוקה ממלחמה בחלקים נרחבים של העולם המערבי, ודוקטרינות פציפיסטיות צוברות אוהדים חדשים רבים בעשור זה.
כך למשל, ב-9 בפברואר 1933 מתקבלת באגודת הדיבייט של אוניברסיטת אוקספורד בבריטניה שבועת אוקספורד והיא: "בשום נסיבות שהן לא יילחם הבית הזה למען המלך והמדינה", שמתקבלת ברוב של 253 כנגד 157 מתנגדים.
ב-12 באפריל 1935 מתקבלת בארצות הברית החלטה המזדהה עם שבועת אוקספורד עליה חותמים כ-60 אלף תלמידי מכללות.
טרוצקיזם היא תאוריה מרקסיסטית שמפתח לאון טרוצקי במשך מספר עשורים.
טרוצקי מגדיר עצמו כ"בולשביק – לניניסט" שמצדד בהקמת מפלגת אוונגרד.
הוא מחשיב עצמו כתומך של המרקסיזם האורתודוקסי, המתנגד בצורה חדה לאלו של סטלין ומאו, בעיקר בהכרה על חשיבות "המהפכה המתמדת" הבינלאומית.
בשנת 1938 מקימים טרוצקי ותומכיו את האינטרנציונל הרביעי, בניסיון להוביל את המהפכה העולמית.
מפלגות טרוקציסטיות קמות ברחבי העולם, וזוכות להצלחה מסוימת במדינות שונות, בהן בוליביה, סרי לנקה ווייטנאם.
1930: אומת האסלאם - הארגון נוסד בדטרויט כאפרו-אמריקאי, אסלאמי-דתי, חברתי ופוליטי.
מטרתו המוצהרת הוכרזה כשיפור מצבם הכללי של האפריקאים-אמריקנים בארצות הברית.
1936: Divine Life Society - זרם רוחני שנוסד בהודו על ידי סוואמי שיבננדה, ופותח סניפים רבים בעיקר בהודו אך גם במדינות נוספות בעולם.
התנועה מאמצת מסורות הינדואיסטיות עיקריות, אולם דוחה מסורות אחרות דוגמת מעמד הקאסטות, ומשלבת את הפרקטיקות שלה עם יוגה ואלמנטים בהקטיים.
1932 - נשיא צרפת פול דומר נרצח על ידי מהגר רוסי בשם פבל גורגולוף.
14 בנובמבר 1930 - המאגוצ'י אוסאצ'י, ראש ממשלת יפן, נופל קורבן לניסיון התנקשות בידי פעיל אולטרה-לאומני בתחנת הרכבת התחתית של טוקיו.
המאגוצ'י שורד את ניסיון ההתנקשות.
15 במאי 1932 - מתנקשים מחסלים את אינוקאי צויושי, ראש ממשלת יפן, בביתו, כחלק מניסיון ההפיכה של 15 במאי 1932.
1934 - מלך יוגוסלביה אלכסנדר הראשון נרצח בעת ביקורו בצרפת בידי מתנקש בולגרי חבר "הארגון המהפכני המקדוני" (IMRO), אשר ככל הנראה פעל מטעמה של התנועה הבדלנית הקרואטית אוסטאשה.
25 ביולי 1934 - קנצלר אוסטריה אנגלברט דולפוס נרצח על ידי נאצים אוסטרים בעת ניסיון להפיכה נאצית.
רצח פוליטי זה היה בין האירועים שהביאו בסופו של דבר לסיפוח ("אנשלוס") של אוסטריה לגרמניה הנאצית ולקץ עצמאותה.
1 בדצמבר 1934 - המדינאי הסובייטי סרגיי קירוב נרצח בלנינגרד.
1935 - נרצח המועמד לנשיאות ארצות הברית, יואי לונג.
7 בנובמבר 1938 – הפליט היהודי בן ה-17 הרשל גרינשפן התנקש בחיי הדיפלומט הגרמני נאצי ארנסט פוֹם רָאט בפריז.
התנקשות זו שימשה עילה לפרעות ביהודי גרמניה המכונות "ליל הבדולח".
8 בנובמבר 1939 - גאורג אלזר, נגר גרמני, מנסה להתנקש באדולף היטלר באמצעות פצצה בבית הבירה "בירגרברוי" שבמינכן.
היטלר הגיע לנאום שם לציון יום השנה לפוטש במרתף הבירה, אולם הוא עזב את המקום, בניגוד למתוכנן, זמן קצר לפני הפיצוץ.
11 בספטמבר 1930 - התפרצות של הר הגעש סטרומבולי באיטליה גורמת להרג של מספר אנשים ולהרס מבנים.
1939-1931 - אגן האבק: כינוי לשורה של סופות אבק שמתחוללות במרכז ארצות הברית וקנדה, ושבמהלכן נגרם משבר סביבתי, כלכלי וחברתי חמור.
3 בפברואר 1931 – 258 הרוגים ברעידת אדמה בנפייר, ניו זילנד.
31 במרץ 1931 – רעידת אדמה הורסת את מנגואה בירת ניקרגואה.
יולי-נובמבר 1931 - במהלך הצפות בסין נהרגו בין 145,000 ל-4 מיליון תושבים.
1932 - סופות הוריקן מכות בפוארטו ריקו ובמדינת טקסס, וגובות את חייהם של למעלה מ-250 בני אדם.
3 במרץ 1933 – צונאמי שנגרם בידי רעידת האדמה סנריקואוקי, פוגע בחוף המזרחי של צפון הונשו, והורג כ-3,535 בני אדם.
10 במרץ 1933 - רעידת אדמה בעוצמה של 6.4 בסולם ריכטר בלונג ביץ' בקליפורניה גורמת לנזקים גדולים לעיר ולאזור כולו, ול-115 הרוגים.
27 באפריל 1933 - רעידת אדמה חזקה בקוס שביוון גורמת לכ-200 הרוגים, כ-600 פצועים, והרס רב.
14 במאי 1934 – סופות גשמים עזות בטבריה גרמו לשיטפון שבו נספים 35 אנשים וכ-100 בניינים נהרסים.
1935 - סופת הוריקן מכה באזור פלורידה, וגובה את חייהם של למעלה מ-400 בני אדם.
1 בפברואר 1938 - רעידת אדמה באזור ים בנדה (אינדונזיה).
1938 - סופת הוריקן מכה באזור ניו אינגלנד, וגובה את חייהם של כ-600 בני אדם.
22 ביוני 1939 - רעידת אדמה באקרה שבגאנה מחריבה חלק מהעיר.
27 בדצמבר 1939 – קרוב ל-8,000 הרוגים ברעידת אדמה חזקה במיוחד במחוז אזריקן שבטורקיה, במגניטודה 8.2.
6 במאי 1937 – אסון ההינדנבורג - ספינת האוויר (צפלין) הגרמנית "הינדנבורג" נשרפה לחלוטין בעת ניסיון נחיתה בניו ג'רזי שבארצות הברית.
בשריפה נהרגו 36 בני אדם - 13 נוסעים, 22 אנשי צוות ואיש צוות קרקע אחד.
התאונה האיצה את קץ העידן של ספינות האוויר כאמצעי תחבורה עיקרי, ואת המעבר לעידן הטיסה במטוסים.
1940-1938: מלריה - התפרצות קשה במיוחד של המגפה נצפתה בשנים אלו באזור ברזיל, בה תועדו עשרות אלפים הרוגים.
המגפה מוגרה בסיוע קרן רוקפלר שפעלה להרחיק את היתושים שמעבירים את המחלה מאזורי המגורים.
כולרה - לאורך העשור התפשטות של מגפת הכולרה באזור אפגניסטן גורמת לאלפי הרוגים ולמבצע חיסונים נרחב במדינה.
1936: הזאב הטסמני - הפרט האחרון של הזאב הטסמני מת ב-ב-7 בספטמבר 1936 בגן חיות של הוברט והמין נכחד מהעולם.
מערכת אקולוגית - המושג מוגדר לראשונה בעשור זה על ידי ארתור טנסלי, ומשתפרת ההבנה על חשיבות ההשפעה ההדדית שיש לפרטים שונים בסביבה האקולוגית.
לצד הגברת המודעות בנושא, מתחילה בהדרגה הממלכה המאוחדת לפעול לשימור הטבע בשטחה.
שנות ה-30 הוא עשור מפנה בתחום התחבורה, כאשר משתפרת יכולתם של מטוסים וכלי רכב, שכבר היו זמינים בעשורים הקודמים, להפוך ליעילים ופרקטים יותר.
1930: מנוע דיזל - מופעל לראשונה במכונית בארצות הברית.
1932: המסע של אמיליה ארהארט - הטייסת האמריקנית אמיליה ארהארט הופכת לאישה הראשונה שחוצה את האוקיינוס האטלנטי בטיסת יחיד ב-21 במאי 1932. בשנים אלו קובעת שיאי עולם בטיסה לגובה, ובמהירות חציית קטעי יבשת.
1933: הקפת העולם במטוס - ב-22 ביולי 1933 הופך הטייס האמריקני, ויילי פוסט, לאדם הראשון לטוס טיסת סולו מסביב לעולם, כשהוא טס 25,100 ק"מ ב-7 ימים, 18 שעות ו-45 דקות.
1937: טנק הפאנצר - מפותח דגם מבצעי ראשון לסוג הטנק המהפכני, שמאפשר את טקטיקת הבליצקריג.
מדינות נוספות פיתחו במקביל את הטנק בגישות שונות, לדוגמה, טנק הסומואה הצרפתי, אשר נחשב היה לטנק הבינוני הפרקטי ביותר של זמנו.
1939: מטוס סילון - מתבצעת הטיסה הראשונה של מטוס סילון ב-27 באוגוסט 1939. זוהי אבן דרך משמעותית בדרך להיווסדה של תעופה אזרחית סדירה.
1930: נייר דבק - משווק לראשונה על ידי חברת 3M.
1931: אנטנת הרדיו הראשונה - נבנית על ידי קארל ינסקי, ומשמשת לקליטת אותות מהחלל.
1932: הקלטת סטריאו - מתבצעת לראשונה באקדמיה למוזיקה בפילדלפיה, כאשר המנגינה שמוקלטת היא פואמת האש (Poem of Fire) בביצוע תזמורת פילדלפיה ובניצוחו של לאופולד סטוקובסקי.
1933: מיקרוסקופ אלקטרונים - חוקרים גרמנים מציגים דגם ראשוני של מיקרוסקופ אלקטרונים, שמאפשר דיוק ועצמה גבוהים יותר.
יכולת הביצוע של המיקרוסקופים האלקטרונים עולה בהדרגה לאורך העשור.
1933: M2 בראונינג - תחילת השימוש הצבאי הפרקטי במקלעים כבדים.
1933: פוליאתילן - מתגלות היכולות הפונקציונליות של החומר הכימי עבור מוצרי פלסטיק.
החומר משמש לייצור שקיות קנייה, תבניות וצינורות, ותחילת השימוש בחומר הוא חלק מתהליך רחב יותר שנחשב לתקופת מפנה בתולדות הפלסטיק.
1935: סרט הצילום הצבעוני - משווק לראשונה על ידי קודאק, תחת הכינוי קודכרום.
1935: מכ"ם - לאחר כמה שנים של ניסויים בתחום בארצות הברית ובברית המועצות, מתבצע השימוש הישים הראשון במכ"ם בארצות הברית.
1939: ניילון - מיוצר לראשונה לשיווק מסחרי, לאחר הליך פיתוח הדרגתי של 9 שנים.
התפתחות הטלוויזיה - לאורך העשור מתקיימות מספר פריצות דרך בטכנולוגיה החלוצית שמאפשרת שידורי טלוויזיה.
בשלב זה התחום עדיין ראשוני.
התפתחות המחשב - בעשור זה מתפתחים בהדרגה מחשבונים שולחניים מכניים שהיו מסוגלים לבצע את 4 פעולות החשבון הבסיסיות: כפל, חילוק, חיבור וחיסור.
בשנות ה-30 מגיע המדע להישגים רבים בחקר האטום וחלקיו, כשבהם גילוי הביקוע הגרעיני בשנת 1937, שעומד בבסיס פצצת האטום.
1931: ציקלוטרון - מופעל לראשונה מאיץ החלקיקים שמפותח על ידי המדען האמריקני ארנסט לורנס.
המאיץ נעשה שימוש בשדה מגנטי על מנת לגרום לחלקיקים לנוע במסלולים מעגליים בהם מואצים החלקיקים על ידי שדה חשמלי.
1931: דאוטריום - איזוטופ המימן, המשמש גם לתהליכים של היתוך גרעיני, מתגלה על ידי הרולד יורי מאוניברסיטת קולומביה.
1932 - פוזיטרון - הפוזיטרון - חלקיק יסודי, האנטי-חלקיק של האלקטרון - מתגלה לראשונה בתצפית על ידי קארל דייוויד אנדרסון מהמכון הטכנולוגי של קליפורניה.
1932: נייטרון - הפיזיקאי האנגלי ג'יימס צ'דוויק מגלה חלקיקים תת-אטומים חסרי מטען חשמלי, אשר זוכים בהמשך לשם נייטרונים.
צ'דוויק מקבל על תגלית זו, לאחר 3 שנים, פרס נובל לפיזיקה.
1937: הביקוע הגרעיני - ניסוי של המדענים הגרמניים אוטו האן ופריץ שטרסמן, מגלה שבעת הפגזה של אורניום על ידי נייטרונים נוצר בו איזוטופ רדיואקטיבי של היסוד בריום.
1938: מיקרוסקופ אלקטרונים - לראשונה נבנה דגם יעיל של מיקרוסקופ, אשר מסוגל להגדיל עצמים קטנים במיוחד בכושר הפרדה גבוה על ידי שימוש באלקטרונים, כתחליף למקור אור במיקרוסקופים רגילים.
1930: גילוי פלוטו - ב־18 בפברואר 1930, לאחר קרוב לשנה של חיפוש, מגלה קלייד טומבו את כוכב הלכת הננסי פלוטו, על סמך השוואת צילומים מ־23 ו־29 בינואר.
לאחר שהמכון שהוביל טומבו משיג הוכחות נוספות שמדובר בכוכב לכת, הגילוי מתפרסם ברבים ב־13 במרץ 1930.
1930: בנק הדם - נפתח לראשונה בברית המועצות.
1930: פלנטריום אדלר - הפלנטריום הראשון שנבנה בחצי הכדור המערבי.
1932: ויטמינים - ויטמין C מבודד לראשונה ב-4 באפריל 1932. בשנת 1934 וולטר הוורת' ואדמונד הירסט, כימאים בריטיים, הם הראשונים שמייצרים ויטמין C באופן מלאכותי, ובשנה זו מתגלה גם ויטמין B6, שמקבל את שמו בהמשך העשור.
בשנת 1939 מתפרסם מחקר על גילוי ויטמין K.
במהלך העשור מתקדמת גם היכולת להבין ולהפיק ויטמין D.
1933: תורת ההסתברות מוכרת כאקסיומה - המתמטיקאי הרוסי אנדריי קולמוגורוב מבסס סופית את הבסיס האקסיומטי של תורת ההסתברות.
1935: סולם ריכטר - סולם מדידה לעוצמתה של רעידת אדמה, מפותח על ידי הגאולוגים צ'ארלס ריכטר ובֶּנוֹ גוטנברג מהמכון הטכנולוגי של קליפורניה ("קאלטק").
1937: נוזל-על - מתגלה מצב הצבירה המתאר נוזל שמאופיין בהיעדרות מוחלטת של צמיגות.
כלומר, אם יוּנח בלולאה סגורה - יוכל לזרום עד אין סוף - בגלל היעדר חיכוך בין חלקיקי החומר.
1938: ביולוגיה מולקולרית - תחילתו של ענף הביולוגיה המתמקד במחקר המישור המולקולרי.
1938: טפלון - מתגלה הטפלון, המתאפיין ברמת חיכוך נמוכה במיוחד, אשר משמש בהמשך לציפוי מחבתות, קליעי רובה ועוד.
1939: פרנציום - מתגלה היסוד ממשפחת המתכות האלקליות, שסמלו הכימי Fr ומספרו האטומי 87.
סולפונאמיד - לאורך העשור מתרחשות מספר פריצות דרך המובילות לראשונה ליצירת חומרים אפקטיביים לקטילת חיידקים.
חיסון - פריצות דרך מדעיות וטכנולוגיות לאורך העשור סוללות את הדרך ליצירה מרובה של חיסונים נגד מגוון מחלות בעשורים הבאים.
1934: העדשאי - סדרת הספרים מהווה את האנתולוגיה הראשונה בסוגת המדע הבדיוני שנכתבת כסדרה, ומציגה רעיונות רבים הנחשבים חדשניים ופורצי דרך לתקופה.
סדרה זו מגדירה, בדיעבד, ז'אנר שלם.
1939: ספרי כיס - בשנה זו מתפתח מודל שיווקי בעיקרו של ספרים זולים להפצה, אשר גורמת למהפכה בזמינותם של ספרות פופולרית לקהל הרחב, במיוחד מחוץ לערים הגדולות, כאשר ספרים מתחילים להימכר במגוון חנויות אשר אינן מתמחות בהכרח בספרים.
קומיקס - עשור זה נחשב לעיתים כתור הזהב של הקומיקס, ובשנים אלו מתעצבים בבסיס הסוגה כמה מהמאפיינים אשר הופכים למזוהים איתה ביותר.
ספרות זולה - עשור זה נמצא בעיצומה של תקופה הנחשבת לתור הזהב של הספרות הזולה, שזכתה לפופולריות רבה, ולתחרות רבה מעלייתם של חוברות הקומיקס.
אינקלינגס - בעשור זה מוקמת קבוצת הדיון הספרותית באוניברסיטת אוקספורד, אנגליה.
חברי האינקלינגס, בהם כמה מהסופרים המייסדים של סוגת הפנטזיה כמו ג'.ר.ר.
1930 - ג'ומבוש - כלי המיתר הטורקי מומצא באיסנטבול, ומשתלב במוזיקה עממית במזרח התיכון ובבלקן.
1931: גיטרה חשמלית - יוצאת לשווקים הגיטרה החשמלית המסחרית הראשונה אשר פותחה על ידי אדולף ריקנבאקר (Adolph Rickenbacher) וג'ורג' ביצ'אם (Beauchamp) וכונתה 'המחבת' (The Frying Pan) על שום צורתה.
הגיטרות החשמלית הראשונה הייתה למעשה גיטרה אקוסטית (בעלות תיבת תהודה ומיתרי מתכת), אשר לה חוברו "פיקאפים" (מיקרופונים שקולטים את תדירות המיתר באמצעות שדה מגנטי) כאשר התעורר הצורך בעוצמות קול גבוהות יותר, כדי להשתלב בלהקות הביג בנד הנפוצות בתקופה זו.
1935: עידן הסווינג - כינוי לתקופה שנמשכת כעשר שנים, ובמהלכה סגנון הסווינג פופולרי במיוחד.
התופעה של השפעה מערבית בגרמניה בשנים אלו באה לידי ביטוי במוזיקת הסווינג בקרב תנועה חברתית שכונתה "נערי סווינג".
1938: פרי מוזר - שיר אייקוני שמוקלט על ידי בילי הולידיי, ונכתב על ידי אייבל מאירופול, וחושף את תופעת הלינץ' בשחורים בארצות הברית.
הרחבת המיינסטרים - לאורך העשור סגנונות מוזיקליים שונים, אשר קודם לכן נמצאים בשוליים, מוצאים את פריצת הדרך שלהם אל המיינסטרים.
בין הסגנונות אשר 'פורצים' בעשור זה נמצאים: בוגי ווגי (תת-סגנון של בלוז), ביג בנד (תת-סגנון של ג'אז), סמבה (שהייתה קודם לכן מזוהה עם המעמד הנמוך בברזיל), קליפסו.
עשור זה נחשב לחלק מעידן הזהב של הוליווד, שבשנים אלו מתפקדת בתור מרכז הפקת הקולנוע של ארצות הברית בפרט ושל העולם בכלל.
למרות המשבר הכלכלי, נהרו תושבים בהמוניהם לצפות בסרטי קולנוע על בסיס שבועי.
דמויות מצוירות בולטות שמופיעות לראשונה באקרנים: גופי (1932), פופאי המלח (1932), דונלד דאק (1934).
1933: דרייב אין - קולנוע הדרייב-אין הראשון נפתח בקמדן, ניו ג'רזי.
1936: זמנים מודרניים - סרטו האילם האחרון של צ'ארלי צ'פלין יוצא לאקרנים ב-5 בפברואר 1936.
1937: שלגיה ושבעת הגמדים - סרט האנימציה של אולפני וולט דיסני הוא הראשון באורך מלא בהיסטורית הקולנוע, והראשון שמופק בצבע מלא.
1939: הקוסם מארץ עוץ - הסרט המוזיקלי שיוצא ב-25 באוגוסט 1939 נותר עד למאה ה-21 העיבוד הקולנועי הנודע ביותר והמצליח ביותר של ספר הילדים "הקוסם מארץ עוץ" מ-1900. הסרט בלט במיוחד בשל השימוש בטכנולוגיית טכניקולור.
עלייתו של הסרט המדבר - עשור זה מהווה נקודת מפנה בתולדות הקולנוע, בין הראינוע, לבין הסרט המדבר.
עליית הרדיו - בעשור זה הרדיו הופך לאמצעי התקשורת העיקרי.
1930: שידור הופעה חיה - התזמורת הפילהרמונית של ניו יורק מופיעה לראשונה בשידור רדיו חי ששודר בכל רחבי ארצות הברית.
1938: מלחמת העולמות - אורסון ולס משדר ב-30 באוקטובר 1938 את תסכית הרדיו "מלחמת העולמות" על פלישת חוצנים ממאדים לכדור הארץ, וגורם להיסטריה המונית.
1930: אליפות העולם בהוקי קרח - מתקיימת לראשונה כאירוע נפרד.
1930: מונדיאל 1930 - המונדיאל הראשון אי פעם נערך באורוגוואי.
1935: וואלטה אספניה - נערך לראשונה מרוץ האופניים הבינלאומי.
1936: אולימפיאדת ברלין - ג'סי אוונס הוא האתלט הראשון בהיסטוריה שזוכה ב-4 מדליות זהב באולימפיאדה אחת והקופץ לרוחק הראשון שקופץ למרחק של מעל 8 מטר (8.13 מטר).
אוונס מחזיק בשיא העולמי למשך 25 שנים.
1930: סוף תקופת המודרניזם הקטלאני - השלמת בנייתו של האוספיטל דה סנט פאו מהווה מעין אקורד סיום לאדריכלות הקטלאנית הפופולרית, שהחלה להיות פופולרית עוד בשנות ה-80 של המאה ה-19.
1930: וול סטריט 40 - הבניין, המוכר גם כ"בניין טראמפ", נבנה לגובה של 282.6 מטרים, ומחזיק בתואר "הבניין הגבוה ביותר בעולם" למשך חודש אחד.
1930: בניין קרייזלר - גורד השחקים שנבנה במנהטן, ניו יורק, מתנשא לגובה 319 מטרים והוא בעל 77 קומות.
בזכות כך, מחזיק הבניין בתואר "הבניין הגבוה ביותר בעולם" למשך 11 חודשים.
1931: בניין אמפייר סטייט - נפתח באופן רשמי, ומוכר כבניין הגבוה בעולם.
גובהו 381 מטרים (443.2 מטרים עם התורן בראשו).
בניין אמפייר סטייט החזיק בתואר "הבניין הגבוה ביותר בעולם" במשך 39 שנים עד הנחת הקורה האחרונה (Topping Out) במגדל הצפוני של מרכז הסחר העולמי ב-1970.
1931: פסל ישו הגואל - נבנה הפסל שהופך לאחד מסמליה המוכרים של ברזיל, ושעתיד להיבחר כאחד משבעת פלאי תבל החדשים.
1933: הסגנון הבינלאומי בארצות הברית - אדריכלות הסגנון הבינלאומי תופסת תאוצה בארצות הברית בעיקר לאחר הגירת אדריכלי הבאוהאוס אליה החל משנת 1933.
1936: סכר הובר - סכר שמוקם בקניון השחור על נהר הקולורדו בארצות הברית ליד לאס וגאס, נבדה וגובל במדינת אריזונה.
הסכר נחשב לאחד מציוני-הדרך ההנדסים והלאומיים של ארצות הברית.
1937: גשר שער הזהב - הגשר, שיוכרז בהמשך המאה ה-20, כאחד מפלאי העולם המודרניים על ידי האגודה האמריקאית של מהנדסים אזרחיים, נבנה במטרה לחבר בין העיר סן פרנסיסקו לבין מחוז מרין.
קלסיציזם סטליניסטי - סגנון אדריכלות שמתפתח בברית המועצות בעשור זה, תחת השפעתו של יוסיף סטלין, במטרה לשדר באמצעות האדריכלות את עוצמתה של המעצמה הצעירה.
משחקים בולטים שמופיעים לראשונה: מונופול (1935), שבץ נא (1938).
1930: לוני טונס - סדרת האנימציה מופקת לראשונה.
1933: כוח באמצעות שמחה - מוקם גוף ממשלתי גדול לתרבות הפנאי בגרמניה הנאצית, שמטרתו לספק פעילויות פנאי במחירים נמוכים - כמו קונצרטים, טיולים וחופשות - כדי לצמצם את פער המעמדות בכך שפעילויות פנאי "בורגניות" יהפכו לזמינות עבור ההמונים.
אסכולת פריז - שנות הזוהר אומנותי של פריז מסתיימים בהדרגה על רקע התעצמותה של מלחמת העולם השנייה.
אר דקו - בתחום האמנות, ממשיך להתפתח סגנון האר דקו, ובתוכו סגנון הסטרים ליין.
טיסנאות - שנות השיא של התחביב בו בונים דגמים מוקטנים של מטוסים.
דראג - לאורך העשור מתחילות להופיע אופנות שונות בתחום הבידור והפנאי שמגיעות מתוך קהילות להט"ב בארצות הברית, שבשלב זה עליהן לפעול רחוק מעיני החוק, שמגדיר הומוסקסואליות כעבירה.
אופנות בידור כמו תרבות הדראג מתחילות להתגבש בעשור זה.
פייר לאוואל (1931) - נבחר לאיש השנה משום שבאותה השנה נבחר לראשות ממשלת צרפת.
לאוואל היה פופולרי בעיתונות האמריקאית באותה העת בשל התנגדותו להקפאה זמנית של תשלומי החוב של מלחמת העולם הראשונה.
כותרת השבועון הייתה "במרצו ובאנרגיה שלו החזיר לאוואל את צרפת למרכז הזירה הבינלאומית".
פרנקלין דלאנו רוזוולט (1932) - נבחר לאיש השנה משום שבאותה השנה רוזוולט נבחר לנשיאות ארצות הברית.
פרנקלין דלאנו רוזוולט (1934) - נשיא ארצות הברית מ-1933 עד 1945. נבחר לאיש השנה משום שבאותה השנה הוביל את רפורמות הניו דיל כתגובה לשפל הגדול.
היילה סלאסי (1935) - נבחר לאיש השנה משום שבאותה השנה כיהן כקיסר אתיופיה כאשר כוחות איטלקים פלשו לאתיופיה והחלה המלחמה האיטלקית-אתיופית השנייה.
צ'יאנג קאי שק (1937) - נבחר לאיש השנה משום שבאותה השנה כיהן כראש ממשלת טאיוואן עם פרוץ מלחמת סין–יפן השנייה.
אדולף היטלר (1938) - נבחר לאיש השנה משום שבאותה השנה כיהן כקנצלר גרמניה ופיקח על סיפוחה של אוסטריה לרייך השלישי, סיפוח חבל הסודטים לרייך השלישי, ועל ועידת מינכן.
יוסיף סטלין (1939) - נבחר לאיש השנה משום שבאותה השנה כיהן כשליט ברית המועצות ופיקח על חתימת הסכם אי-התקפה בין ברית המועצות לגרמניה הנאצית לפני שברית המועצות פלשה יחד עם גרמניה הנאצית לפולין.
סטן לורל ואוליבר הארדי (לורל והארדי)
פושעים בולטים של תקופת השפל הגדול:
5 בינואר 1930: מפא"י – המפלגה מוקמת על ידי איחוד התנועות אחדות העבודה והפועל הצעיר.
20 באוקטובר 1930: הספר הלבן השני – המסמך הבריטי מצהיר, בין השאר, על צמצום העלייה היהודית לארץ ישראל, ועל הגבלת מכירת קרקע ליהודים בישראל.
10 באפריל 1931: האצ"ל – הארגון נוסד בירושלים על ידי פורשים מ"ההגנה", בראשות אברהם תהומי, בדרישה לפעולה נחרצת נגד התוקפנות הערבית.
28 במרץ 1932: המכביה – מתקיימת לראשונה בהשתתפות 390 ספורטאים מ-27 מדינות.
30 בינואר 1933: עליית הנוער – נוסדת התנועת להעלאת ילדים יהודים ארצה, ולהכשירם לעבודה חקלאית.
16 ביוני 1933: רצח ארלוזורוב – חיים ארלוזורוב, ממנהיגי היישוב וראש המחלקה המדינית של הסוכנות היהודית, נרצח בחוף תל אביב.
מבלי שידועה זהות הרוצח, הרצח מעורר האשמות בין מחנות שונים הפועלים בארץ ישראל תחת המנדט הבריטי.
29 בספטמבר 1933: דגל עברי – מונף לראשונה בעת החדשה, בידי רב החובל הארצישראלי אריה גרבנוב על אונייתו, אוניית הצי העברי הראשונה "עמנואל".
1933: תוכנית קימברלי – תחילת הדיונים בעניין תוכנית קימברלי - יוזמה להתיישבות מסיבית של יהודים בחבל קימברלי, שבצפון מדינת מערב אוסטרליה באוסטרליה.
אפריל 1936 עד אוגוסט 1939: המרד הערבי הגדול – במהלך המרד נהרגים למעלה מ-400 יהודים, כ-200 בריטים וכ-5,000 ערבים, רובם במסגרת חיסולי חשבונות ותקיפת מתנגדים.
מספר קהילות יהודיות או יישובים קטנים נחרבים, גולים או מפונים, בעיקר באזורי ספר ובערים עתיקות, בעקבות ההתקפות עליהן.
1937-1938: בעקבות המרד הערבי, ועדות חקירה בריטיות כוועדת פיל וועדת וודהד ממליצות לראשונה על חלוקת ארץ ישראל המערבית למדינה יהודית וערבית.
17 במאי 1939: הספר הלבן ה-3 – פרסום המסמך הבריטי ובו הגבלות חמורות על היישוב היהודי בארץ ישראל, וייעוד הארץ למדינה אחת דו-לאומית, בה יהיה רוב ערבי.
השלכותיה של מלחמת העולם הראשונה הובילו לשינויים גאופוליטיים נרחבים בעשור זה, ורבים מהאירועים המרכזיים בעשור זה מושפעים מתוצאות המלחמה.
ההסכמים שנרקמו בין המעצמות בתום המלחמה, כולל חוזה ורסאי, הביאו בעשור זה לסדרה של שינויי גבולות ברחבי העולם ולקריסת אימפריות.
האימפריה העות'מאנית, שהייתה מעצמה מרכזית במשך מאות שנים, התפרקה במהלך העשור ובעקבות כך הוקמו מדינות מודרניות חדשות במזרח התיכון.
בנוסף לכך גם האימפריה האוסטרו-הונגרית והאימפריה הרוסית התפרקו, והדבר השפיע רבות על אזור מזרח אירופה, כאשר ברית המועצות הצעירה, שהוקמה בשנת 1922, הפכה למדינה הראשונה בהיסטוריה שמנסה ליישם כלכלה קומוניסטית.
בתום המלחמה האימפריה הבריטית הפכה לאימפריה הגדולה ביותר בהיסטוריה מבחינת שטחי הטריטוריות שנמצאו תחת שליטתה.
עם זאת, האימפריה הבריטית, שהייתה לפני המלחמה המעצמה הכלכלית החשובה בעולם, החלה להתמודד עם אתגרים כלכליים במהלך העשור.
בעקבות הסדרי החוב והחזרי הלוואות המלחמה, הפכה ארצות הברית במהלך העשור למעצמה הכלכלית המובילה בעולם.
כחלק ממסקנות מלחמת העולם הראשונה, נעשה מאמצים בעשור זה להקים ארגונים בין-לאומיים שיוכלו להגביר את שיתוף הפעולה בין מדינות העולם, במטרה למנוע מלחמות עתידיות.
בהתאם לכך, בשנת 1920 הוקם חבר הלאומים ובשנת 1923 הוקם האינטרפול בגלגולו הראשון.
סיומו של העשור עם השפל הגדול, שפורץ בארצות הברית בעקבות קריסת הבורסה לניירות ערך בניו יורק ב-1929 ואשר היה המשבר הכלכלי הגדול ביותר של המאה העשרים.
למשבר הכלכלי הייתה השפעה מהותית על כלכלות העולם והוא הוביל לשיעורי אבטלה גבוהים, לעוני ולמהפך חברתי ופוליטי.
מבחינה טכנולוגית אחת ההתפתחויות המשפיעות ביותר במהלך העשור היו תחילת שידורי הרדיו המסחריים כאשר הרדיו הפך במהלך העשור למדיום רב עוצמה להפצת חדשות, מוזיקה ותוכן תרבותי.
גם תעשיית הרכב פרחה במהלך העשור, בין היתר הודות לטכניקות פס הייצור של הנרי פורד אשר חוללו מהפכה בתהליך הייצור והפכו את המכונית לזמינה יותר לציבור הרחב.
בחציו השני של העשור מתחיל את דרכו הסרט המדבר בקולנוע אשר חולל מהפכה בחוויית הקולנוע.
במהלך שנות ה-20 גדלה אוכלוסיית העולם מ-1.87 ל-2.05 מיליארד בני אדם.
בסך הכל היו במהלך העשור כ-700 מיליון לידות וכ-525 מיליון מקרי מוות ברחבי העולם.
הדור שנולד במחצית הראשונה של שנות ה-20 (יחד עם ילידי העשור הראשון של המאה ה-20 וילדי העשור השני של המאה ה-20) מכונה דור ה-GI.
הדור שנולד במחצית השנייה של שנות ה-20 (יחד עם ילידי שנות ה-30 וילידי המחצית הראשונה של שנות ה-40) מכונה הדור השקט.
1919–1922: מלחמת העצמאות של טורקיה – מלחמה שנערכת בעקבות התבוסה של האימפריה העות'מאנית בתום מלחמת העולם הראשונה.
המלחמה נערכת בין התנועה הלאומית הטורקית לבין חלק ממעצמות ההסכמה – דהיינו יוון בחזית המערבית, ארמניה ממזרח, צרפת מדרום וכמו גם בריטניה ואיטליה בקונסטנטינופול (כיום איסטנבול).
1919–1922: מלחמת יוון–טורקיה – מלחמה שמתרחשת במערבה של אסיה הקטנה בין התנועה הלאומית הטורקית (בהמשך כוחות האספה הלאומית הגדולה של טורקיה) לבין צבא יוון.
המלחמה נפתחת עם כיבוש איזמיר בידי היוונים, ועד חתימת שביתת הנשק של מודניה.
1920: מלחמת טורקיה–ארמניה – מלחמה שמתרחשת בצפון-מזרחה של אסיה הקטנה ובשטחי ארמניה של ימינו, בין כוחות האספה הלאומית הגדולה של טורקיה לצבא הרפובליקה הדמוקרטית של ארמניה מצד שני.
המלחמה מסתיימת בניצחונם של הטורקים, וארמניה מאבדת את כל הישגיה מהסכם סוור.
1918–1921: מלחמת טורקיה–צרפת – סדרת עימותים מזוינים שמתרחשים בדרומה של אסיה הקטנה, בין האוכלוסייה המקומית וכוחות האספה הלאומית הגדולה של טורקיה, לבין הצבא הצרפתי לצד כוחות צרפתיים קולוניאליים.
1902–1934: איחוד ערב הסעודית – עבד אל-עזיז אבן סעוד ממשיך בעשור זה במסעו לאיחוד חצי האי ערב.
בשנת 1927 מאמץ את התואר מלך נג'ד, וריבונותו על השטחים שכבש זוכה להכרה מבריטניה, המעצמה הגדולה באזור.
1919–1922: המלחמה הפולנית-סובייטית – מלחמה זו קובעת את גבולותיה המזרחיים של פולין בתקופה שבין שתי מלחמות העולם, תוך מאבק מזוין בין המדינות הצעירות ברית המועצות והרפובליקה הפולנית השנייה.
1919–1921: מלחמת העצמאות האירית – 27 חברי פרלמנט בדבלין מכריזים על עצמאות אירלנד, ולאחר מכן מתחילות התנגשויות אלימות בין כוחות משטרה בריטים לבין כוח שמזדהה בשם "הצבא האירי הרפובליקני".
גיוס מילואים למאבק מצד בריטניה מעלה את דרגת ההתנגשות בין הכוחות, ומוביל, בין השאר ליום ראשון העקוב מדם.
סיום המלחמה בפיצול האי אירלנד לצפון אירלנד בהנהגת הפרוטסטנטים שרצו להישאר חלק מבריטניה, לבין הרפובליקה של אירלנד בהנהגת הקתולים שזוכה לעצמאות.
1920: מלחמת הממלכה הערבית של סוריה-צרפת – מלחמה בין צרפת לבין שליטיה ההאשמים של הממלכה הערבית של סוריה.
לאחר ניצחונם של הצרפתים במספר קרבות, הוכרזה בממלכה על ממשלה חדשה ופרו-צרפתית, בראשותו של עלאא אל-דין אל-דארובי.
בהמשך מחולקת סוריה ומוכנסת תחת המנדט הצרפתי על סוריה ועל לבנון.
1921: פלישת הצבא האדום לגאורגיה – הרפובליקה הסובייטית הפדרטיבית הסוציאליסטית הרוסית נלחמת ברפובליקה הדמוקרטית של גאורגיה במטרה להפיל את הממשלה המפלגה הגאורגית הסוציאל-דמוקרטית (מנשביקית), והתקנת משטר בולשביקי במדינה.
סיום המלחמה בניצחון סובייטי ויסוד גאורגיה הסובייטית.
1925: תקרית פטריץ' – משבר גבול אלים בין יוון לבולגריה גורם לפלישה יוונית לבולגריה סמוך לעיר פטריץ'.
1920: חבר הלאומים – לאחר מלחמת העולם הראשונה מוקם ארגון בין-לאומי ביוזמתו של נשיא ארצות הברית וודרו וילסון.
1920: ועידת סן רמו – ועידה בין-לאומית שנערכת בסן רמו שבאיטליה בהשתתפות מדינות ההסכמה במלחמת העולם הראשונה, ודנה בחלוקת האימפריה העות'מאנית לשעבר בין המעצמות המנצחות.
בוועידה משתתפים נציגי בריטניה, צרפת, איטליה, יוון, יפן ובלגיה.
1922: אמנת וושינגטון – הסכם שנחתם על ידי ארצות הברית, האימפריה הבריטית, האימפריה היפנית, צרפת ואיטליה, בתקופה שבין שתי מלחמות העולם, ומגביל את הכוח הצבאי הימי של המדינות החתומות, במטרה למנוע מרוץ חימוש ביניהן.
1922: בית הדין הקבוע לצדק – גלגולו הראשון של בית הדין הבין-לאומי לצדק.
1923: פירוק הברית הבריטית-יפנית – לאחר 21 שנות ברית בין הבריטים ליפנים, מגיעה הברית לסיומה במהלך המעיד על החששות המערביים מפני כוחה העולה של האימפריה היפנית.
1923: אינטרפול – מוקם גלגולו הראשון של ארגון המודיעין המשטרתי הבין-לאומי לצורכי שיטור פלילי.
1928: הסכם קלוג-בריאן – 15 מדינות, בהן כמה מהמעצמות החזקות בעולם, חותמות על הצהרה למניעת שימוש במלחמה תוקפנית ולאיסור שימוש במלחמה כמדיניות לאומית, למעט במקרה של הגנה עצמית.
1929: אמנת ז'נבה השלישית – אמנה בין-לאומית שדנה בזכויותיהם של שבויי מלחמה.
פרישות מחבר הלאומים – לאורך העשור פורשות מחבר הלאומים קוסטה ריקה (1925) וברזיל (1926) בעקבות מחלוקות שונות על הסדר העולמי.
ראשית שנות ה-20 ביישום החלטות שמתקבלות בחוזה ורסאי ובהסכמים נוספים, בהם מחלקות ביניהן מדינות ההסכמה שטחים שהיו שייכים קודם לכן למעצמות המרכז.
בתום חלוקת השטח, הופכת האימפריה הבריטית לאימפריה הגדולה ביותר בהיסטוריה, מבחינת טריטוריה, כאשר חיים תחת חסות האימפריה כ-458 מיליון נפש לערך, שמהווים כחמישית מאוכלוסיית העולם, ושטחה משתרע על כ-33 מיליון קילומטר רבוע – כרבע משטחו היבשתי של כדור הארץ.
לצד חלוקת השטחים שלאחר מלחמת העולם הראשונה, מתבצעים מאבקים אימפריאליים נוספים לאורך העשור.
1920: גינאה החדשה האוסטרלית – אוסטרליה מקבלת מנדט על גינאה החדשה הגרמנית.
1920: סמואה המערבית – ניו זילנד מקבלת מנדט על הטריטוריה הגרמנית לשעבר.
1920: האימפריה היפנית בתום מלחמת העולם הראשונה – האימפריה היפנית מקבלת מנדט לשליטה על האיים באוקיינוס השקט שמצפון לקו המשווה, שהיו בעבר תחת שלטון גרמני.
1920: משולש קיונגה – האימפריה הפורטוגזית מקבלת מנדט על השטח שהיה בעבר תחת שלטון גרמני.
1920: דרום-מערב אפריקה – איחוד דרום אפריקה מקבלת מנדט על השטח שהיה בעבר תחת שלטון גרמני.
1920–1922: הרפובליקה הסובייטית הפדרלית הסוציאליסטית עבר-הקווקז – רוסיה הסובייטית כובשת את גאורגיה, ארמניה ואזרבייג'ן.
1920–1923: המנדט הבריטי על ארץ ישראל, על מסופוטמיה, על טוגולנד, על קמרון, על טנגניקה ועל נאורו – בריטניה מקבלת מנדט על שטחים לשעבר של האימפריה העות'מאנית והקיסרות הגרמנית, על פי ועידת סן רמו.
1921: הסכם ריגה – כתוצאה מהמלחמה הפולנית-סובייטית, מספחת ברית המועצות את מרבית אוקראינה, ופולין מספחת את חלקה המערבי של אוקראינה.
1922: אפריקה המערבית הצרפתית – הרפובליקה הצרפתית השלישית משלימה את כיבוש ניז'ר.
1922: רואנדה-אורונדי – האימפריה הבלגית מקבלת מנדט על שטחים לשעבר של הקיסרות הגרמנית.
בשנת 1926 מאוחדת הטריטוריה אל קונגו הבלגית.
1923: המנדט הצרפתי על סוריה, על לבנון, על טוגולנד ועל קמרון – הרפובליקה הצרפתית השלישית מקבלת מנדט על שטחים לשעבר של האימפריה העות'מאנית והקיסרות הגרמנית, על פי ועידת סן רמו.
1924: איטליה מספחת את פיומה – איטליה הפשיסטית חותמת עם ממלכת הסרבים, הקרואטים והסלובנים על הסכם רומא המעניק לה את מרבית שטחה של מדינת פיומה החופשית.
תקופת היובש – ניסיונות של קרימינלזציית האלכוהול בקנדה, ארצות הברית ופינלנד.
1920 ואילך: כלכלת ברית המועצות – ברית המועצות הצעירה מנהיגה לאורך העשור כמה רפורמות כלכליות בשאיפה ליישם לראשונה כלכלה קומוניסטית בקנה מידה גדול.
1920: תוכנית גואלרו – לפריסת תשתית חשמל ברחבי ברית המועצות.
1921: המדיניות הכלכלית החדשה – מעיין פשרה בין הסוציאליזם הנקי לקפיטליזם לזמן מוקצב על מנת לשפר את הכלכלה, וליצור רווחה בעיקר בקרב מעמד האיכרים.
1928: תוכנית חומש – תוכנית כלכלית שאפתנית ששואפת להפוך בזמן קצר את הכלכלה הרוסית לכלכלה מתועשת וסוציאליסטית לחלוטין על ידי מהלכים דרמטיים שכוללים בין השאר הלאמה גורפת וקולקטיביזציה של החקלאות.
המהלך, שמתקבל בהתנגדות בקרב איכרים רבים, לא משיג את השגשוג שציפו ממנו, ויגרום בתחילת העשור הבא למחסור מזון ורעב כבד.
1920–1921: המשבר הכלכלי של 1920–1921 – משבר כלכלי עולמי שתוקף בעיקר מדינות שונות דוגמת ארצות הברית ובריטניה, בתקופה של התאוששות הכלכלה ממלחמת העולם הראשונה.
המשבר מחזק את המדינות שהמטבע שלהן צנח, כמו גרמניה, והמגמה הזו – לצד אידאולוגיה לאומנית פוסט-מלחמתית – גורמת לחזרה למגמה עולמית של הטלת מגבלות על הכלכלה.
1921–1929: משבר החובות של מלחמת העולם הראשונה – הסכמי הכניעה של מלחמת העולם הראשונה מותירה את מעצמות אירופה במשבר חוב.
מעצמות המרכז שמפסידות במלחמה מחויבות לשלם כספי פיצויים רבים למדינות ההסכמה המנצחות, ואלו בתורן מחויבות לשלם עבור איגרות החוב הרבות שנקנו במלחמה, בעיקר מארצות הברית.
כשנכנסת גרמניה למשבר כתוצאה מקשייה לעמוד בתשלומים הגבוהים, ארצות הברית מייצרת פתרון זמני לבעיה על ידי הלוואות לגרמניה, מה שמאפשר לגרמנים להזרים כספים אל מדינות ההסכמה, שמעבירות את הכספים אל ארצות הברית, שבתורה משקיעה חלק מהכספים בחזרה בגרמניה.
מעגל הכספים הזה מגביר את התערבותה של ארצות הברית באירופה, ומגביר את ההתלהבות האמריקאית בהשקעות זרות, שיוצרת התאוששות מסוימת בכלכלה האירופית, וגם תקווה פוליטית.
ההתלהבות אמריקאית נמשכת עד לשפל הגדול בשנת 1929 שעוצר אותה באופן דרמטי.
1921–1923: משבר גרמני תחת נטל החוב – רפובליקת ויימאר שבגרמניה סובלת ממשבר כלכלי בתחילת שנות ה-20 ומאינפלציה גבוהה ב-1923. מנהיגי הרפובליקה עושים כל מאמץ להימנע מתשלום הפיצויים הרבים שנקבעים בחוזה ורסאי על מנת לפצות על הנזקים שנגרמו ב"אשמתה" של גרמניה.
בעקבות הכישלון של רפובליקת ויימאר להמשיך ולשלם את פיצויי מלחמת העולם הראשונה, במרץ 1921 כובשים כוחות צבאיים של צרפת ובלגיה את עיר התעשייה המרכזית דיסבורג ואת כל חבל הרוהר, עליו מבוססת 80% מכלכלת גרמניה.
כתוצאה מכך בינואר 1923 נענית ממשלת רפובליקת ויימאר לדרישות, במטרה להסדיר את שאלת הפיצויים לפי יכולתה של גרמניה.
התוצאה היא פשרות ופריסת החובות לעשרות שנים.
לאומנים גרמנים רבים רואים בעצם הסכמתה של ממשלת גרמניה (הסוציאל-דמוקרטית) לתשלום הפיצויים בגידה במולדת ובעם, דבר שמאיץ את הקצנתם של חוגים ימניים רבים וחיזוק כוחה של המפלגה הנאצית.
מסוף שנת 1923 מתחיל ממשלו של שטראזמן לייצב את המשק הגרמני.
האבטלה צומצמה והאינפלציה קיבלה ממדים סבירים, והכלכלה מתייצבת במידה מסוימת עד שקורסת שוב עם השפל הגדול בסוף העשור.
1922: הסכם רפאלו – בעקבות הבידוד הכלכלי שנוצר בגרמניה וברוסיה לאחר מלחמת העולם הראשונה, חותמות השתיים על הסכם חשאי שנותן עדיפות לסחר הדדי, ומסדיר חובות קודמים.
1925: מלחמת המכס בין גרמניה לפולין – מתחילה כשגרמניה מחליטה להעלות את המכס, שמשפיע בעיקר על תעשיית הפחם הפולנית.
בתמורה, פולין מציבה מס על סחורות גרמניות.
מטרתה של גרמניה במלחמת המכס היא לטלטל את יציבות הכלכלה הפולנית בתקווה להשיג ויתורים פוליטיים.
1926: השביתה הכללית בבריטניה – אחת השביתות החשובות בבריטניה.
השביתה אורכת תשעה ימים – בין 3 במאי ו־12 במאי 1926 בניסיון (שכושל) לכפות על הממשלה למנוע קיצוצים בשכר העובדים והרעת התנאים של עובדי מכרות הפחם במדינה.
1927: הוועידה הכלכלית הבין-לאומית – חבר הלאומים מארגן את הוועידה הכלכלית העולמית הראשונה, בהשתתפות עשרים ותשע מדינות, ובהן המדינות המתועשות הבולטות.
תוצאות הוועידה באמנה בין-לאומית הרב-צדדית הפרטנית והמאוזנת שמאושרת עד אז.
ההסכם מאבד מחשיבותו לאחר שנתיים בעקבות השפל הגדול.
1928: תקן הזהב – לאחר שנפסק התקן העולמי בעקבות מלחמת העולם הראשונה, חוזרות מדינות רבות לאמץ את תקן הזהב, אולם הפעם מאמצות חלק מהמדינות אפשרות להחליף חלק מעתודות הזהב בדולר או שטרלינג על פי שווי קבוע.
מודל ביניים זה לא עתיד להחזיק ימים בגלל השפל הגדול.
1929: השפל הגדול – הבועה הכלכלית מתנפצת ביום חמישי השחור (29 באוקטובר 1929), הבורסה של ניו יורק נופלת וארצות הברית נכנסת לשפל הגדול, וסוחפת אחריה, בהדרגה, גם מדינות נוספות.
חנויות כלבו – לאורך העשור חברת A&P מובילה את מודל החנות הכלבו בארצות הברית – רשת חנויות עם מגוון רחב של מוצרים במחירים נמוכים יחסית.
מודל זה משפיע רבות על עסקי הקמעונאות ברחבי העולם.
מטוס מטען – לאורך העשור מתחילים המטוסים, שעד אז משמשים לצרכים צבאיים, לעבור התאמות לשינוע מהיר יותר של סחורה.
רכבות באפריקה – לאורך העשור נסללות מרבית מסילות הרכבת המרכזיות של אפריקה.
1920: חוזה טארטו – נחתם ב־2 בפברואר 1920 על ידי רפובליקת אסטוניה, פינלנד ורוסיה הסובייטית, במטרה ליצור הסדרה אזורית.
ההסכמים נגעו בנושאים אשר כללו הכרה רוסית בעצמאותן של פינלנד ואסטוניה והסדרת הגבולות של המדינות האלה עם רוסיה.
1920: רוסיה מתירה הפלות – רוסיה הסובייטית הופכת למדינה הראשונה בעולם המתירה בחוק הפלה מלאכותית.
1920, 1923: ניסיונות הפיכה בגרמניה – בשנת 1920 מתבצע ניסיון הפיכה כושל על ידי חוגים ימניים בגרמניה, בראשות וולפגנג קאפ, שמכונה, הפוטש של קאפ.
בשנת 1923 מתקיים הפוטש במרתף הבירה, ובו מפלגת הפועלים הגרמנית הלאומית (המפלגה הנאצית) בראשותו של אדולף היטלר מנסה לבצע הפיכה נגד ממשלות בוואריה וגרמניה.
בעקבות הפוטש של 1923, היטלר נמצא אשם ונדון לחמש שנות מאסר עם אפשרות לשחרור מוקדם על התנהגות טובה כבר לאחר תשעה חודשים.
באותה תקופה כותב היטלר את ספרו "מיין קאמפף" אשר מפרט את משנתו הפוליטית ותוכניותיו לעתידה של גרמניה.
ניסיון ההפיכה מסמן את נקודת המפנה בקריירה הפוליטית של היטלר אשר הופך מנואם בווארי אלמוני וחסר שם למנהיג לאומי.
1921: כיבוש חבל הרוהר – כתוצאה מקשייה של רפובליקת ויימאר שבגרמניה לשלם את הפיצויים שנקבעו בחוזה ורסאי, כובשים כוחות צבאיים של צרפת ובלגיה את אזור חבל הרוהר, המפורז על פי חוזה ורסאיי.
המהלך גורם לממשלת רפובליקת ויימאר להיכנע לדרישות שכנותיה ממערב, וגורם להקצנתם של חוגים ימניים רבים וחיזוק כוחה של המפלגה הנאצית.
1921: ההסכמה הקטנה – נחתמת כברית הגנה ההדדית בין צ'כוסלובקיה, ממלכת יוגוסלביה ורומניה, ובתמיכת צרפת, כמענה משותף לניסיונות אימפריאליסטיים אפשריים מצד הונגריה.
1922: הקמת ברית המועצות – נוסדת כאיחוד בין רוסיה הסובייטית למספר רפובליקות סובייטיות נוספות, שקמו בשטחי האימפריה הרוסית לשעבר, ב-30 בדצמבר 1922.
1922–1923: מלחמת האזרחים האירית – קרב דבלין פותח את מלחמת האזרחים באירלנד בין צבא מדינת אירלנד החופשית לבין הצבא האירי הרפובליקני.
בסיום המלחמה, אשר גובה כ-4,000 הרוגים, מנצח צבא מדינת אירלנד החופשית, וצבא האירי הרפובליקני הופך לארגון טרור.
1923: הפיכת 1923 בבולגריה – על רקע משבר תשלומי הפיצויים של בולגריה, בעקבות ההפסד שלה במלחמת העולם הראשונה, פורצת הפיכה צבאית בבולגריה במהלכה נרצח ראש הממשלה אלכסנדר סטמבוליסקי.
ראשי ההפיכה ממנים לראש ממשלת בולגריה את אלכסנדר צאנקוב.
1923: מניפסט ברצלונה – מנשר שמפרסם מיגל פרימו דה ריברה בעת שמבצע הפיכה צבאית בספרד, ומסביר לתושבים מדוע ההפיכה הכרחית כביכול ומה עתיד להתרחש.
לאחר השתלטות דה ריברה על השלטון וקבלת ברכת המלך, משעה דה ריברה את החוקה, מכריז על ממשל צבאי, מחזק את הצנזורה, ומוציא את המפלגות מחוץ לחוק.
1924: יוון הופכת לרפובליקה – ראש ממשלת יוון, אלכסנדרוס פפנסטסיו , מכריז לראשונה על משטר רפובליקני ביוון, שמחליף את המשטר המלוכני.
1924: פטירתו של לנין – פטירתו של מנהיג ברית המועצות יוצרת ואקום בהנהגה, שמתמלא בהדרגה על ידי יוסיף סטלין, שבין השנים 1927–1929 מצליח לגרום לסילוקם מן המפלגה הקומוניסטית של בכירים רבים מחברי המפלגה.
1925: הפיגוע בכנסיית סווטה נדליה – פיגוע הטרור הגדול ביותר בהיסטוריה של בולגריה המודרנית, שמתבצע בכנסיית "סווטה נדליה" בסופיה בירת בולגריה, על ידי חברי תא מחתרתי של המפלגה הקומוניסטית הבולגרית שפועלים בהשראתה של ברית המועצות, בניסיון לחסל את בוריס השלישי, מלך בולגריה.
160 בני אדם נהרגים בפיגוע ובכללם אישי צבא וממשל בכירים, ועוד 320 נפצעים.
1925: הסכמי לוקרנו – נחתמים ב-1 בדצמבר הסכמים להסדרת הגבולות באירופה בכלל ובגרמניה בפרט אחרי מלחמת העולם הראשונה.
1925: מוסליני הופך לשליט יחיד באיטליה – בתחילת שנות ה-20 בניטו מוסוליני הופך למנהיג המפלגה הפשיסטית הלאומית ששולטת באיטליה, ובהדרגה מבטל כל אפשרות חוקית לאופוזיציה, והופך את איטליה מרפובליקה פשיסטית לדיקטטורה טוטליטרית.
1926: הפיכת מאי – הפיכה בפולין במהלכה מופעל על ראש הממשלה ויטוס לחץ כבד מצד יוזף פילסודסקי ותומכיו.
במהומות האלימות שפורצות סביב ההפיכה נהרגים כ-400 איש, ונפצעים כ-900 איש.
1927: ניתוק היחסים בין בריטניה לברית המועצות – המשטרה הבריטית פושטת על מפקדה סובייטית בלונדון, בחיפוש אחר מסמכים סודיים ביותר, שלכאורה נגנבו ממשרד המלחמה הבריטי.
הפשיטה הייתה הפרה של הסכם הסחר של 1921 עם רוסיה, שהעניק חסינות דיפלומטית לסוכני סחר רשמיים של ברית המועצות.
פשיטה זו לצד ממצאים שהעידו על ריגול סובייטי בבריטניה, גורמים לניתוק היחסים הדיפלומטיים בין המדינות, ויוצרים מתיחות שמעלה חששות לפריצת מלחמה בין שתי המדינות.
1928–1929: נסיגה דמוקרטית בבלקן – בשנת 1928, אהמט זוגו, נשיא אלבניה, מכריז על עצמו למלך זוג הראשון ומחליף את סוג המשטר.
בשנת 1929 אלכסנדר הראשון מלך ממלכת הסרבים, הקרואטים והסלובנים, משתמש בהתנקשות פוליטית כתירוץ לחיזוק כוחו, משעה את החוקה, מפזר את הפרלמנט, מכריז על דיקטטורה מלכותית, ומשנה את שם הממלכה ליוגוסלביה.
חילופי האוכלוסין בין יוון וטורקיה – במחצית הראשונה של שנות ה-20 מתקיימות חילופי אוכלוסין בין יוון וטורקיה, אשר מתבססות על זהותם הדתית והלאומית של המגורשים.
חילופי האוכלוסייה נערכים בעקבות ההסכמה אליה מגיעות ממשלת יוון והאספה הלאומית הגדולה של טורקיה בהסכם לוזאן, ובמהלכם עוזבים אזרחיה היוונים-אורתודוקסים של טורקיה ליוון, ואזרחיה הטורקים המוסלמים של יוון עושים את דרכם בכיוון ההפוך.
1920: האיגוד האמריקאי לחירויות אזרחיות – מוקם הארגון על רקע פשיטות פאלמר, בהן בוצעו הפרות בוטות של זכויות אזרח של חברי תנועות קומוניסטיות ואנרכיסטיות, על ידי גורמי אכיפת החוק בארצות הברית.
1920: התיקון ה-19 לחוקת ארצות הברית – ב-18 באוגוסט מוכנס התיקון אשר מכיר בזכות בחירה לנשים.
1920–1922: מרד במשטר האמריקאי ברפובליקה הדומיניקנית – מאבק בין קבוצות גרילה מקומיות לבין המשטר האמריקאי השולט בארצם.
1924: חוק ההגירה של 1924 בארצות הברית – נכנס לתוקפו ב-26 במאי ומטרתו להגביל את ההגירה לארצות הברית בתקופת הבדלנות.
1925: נלי טיילו רוס – הופכת למושלת-אישה הראשונה בארצות הברית, כאשר מתמנה כמושלת ויומינג ב-5 בינואר.
1925: משפט הקופים – משפט שנערך במדינת טנסי בארצות הברית, בו מועמד לדין המורה ג'ון סקופס ומואשם בכך שלימד בכיתה את תורת האבולוציה של צ'ארלס דרווין בניגוד לחוק שנחקק באותה שנה.
המשפט מסמל מאבק שמתנהל במשך עשרות שנים בין תומכי תאוריית הבריאתנות לבין תומכי תורת האבולוציה.
1926–1929: מלחמת הקריסטרוס – סכסוך מזוין במקסיקו, בין הכנסייה הקתולית לבין הממשלה המקסיקנית שנשענה על חוקה אנטי-קתולית באופייה.
המאבק מסתיים בהסכמה דיפלומטית תחת התערבות אמריקאית.
תקופת היובש – במהלכה נאסר בכל רחבי ארצות הברית על מכירה, ייצור, יבוא והעברה של משקאות חריפים מסיבות של בריאות ומוסר הציבור בארצות הברית.
האיסור מתחיל ב-16 בינואר 1919, עם אישור התיקון השמונה-עשר לחוקת ארצות הברית, והוא נמשך לאורך שנות העשרים.
האיסור מבוטל לבסוף ב-5 בדצמבר 1933 עם אשרורו של התיקון ה-21 לחוקת ארצות הברית, שמחליף את התיקון ה-18. במהלך התקופה נעשית שיקגו לגן עדן למפרים של חוק היובש.
רבים מהגנגסטרים הידועים לשמצה של שיקגו, כולל אל קפונה ויריבו באגס מורן מרוויחים מיליוני דולרים ממכירת משקאות חריפים.
עד לסוף העשור שולט אל קפונה על 10,000 מוסדות שתייה מחתרתיים בשיקגו, המכונים ספיק איזי, ועל עסקי האלכוהול במרחב שבין קנדה לבין פלורידה.
מספר רב של סוגי פשעים, כולל גנבה ורצח, קשורים באופן ישיר לפעילות הפרת חוק היובש בשיקגו ובמקומות אחרים.
הדור האבוד (Lost Generation) – מונח הנטבע על ידי הסופרת גרטרוד סטיין כדי לתאר קבוצת אמריקנים חשובים שחיו באירופה בשנות ה-20 וה-30. כמה מהחברים הנודעים בקבוצה זו הם הסופרים ארנסט המינגוויי, פ.
סקוט פיצג'רלד, קול פורטר, זלדה פיצג'רלד, ג'ון דוס פאסוס ושרווד אנדרסון.
1928: טבח הבננות בקולומביה – רצח עובדי חברת הפירות המאוחדת האמריקאית בקולומביה בידי כוח מהצבא הקולומביאני, שנשלח ב-6 בדצמבר על מנת לדכא שביתה בה פתחו העובדים במחאה על תנאי העסקתם.
מספר ההרוגים במאורע לא ידוע, וההערכות נעות בטווח רחב של 47–2,000 הרוגים.
1920–1926: מלחמת הריף – מלחמה אשר מתנהלת בין המעצמות הקולוניאלית ספרד וצרפת לבין הברברים של הריף, אזור ההררי בצפון מרוקו.
המלחמה מתחילה במרד של שבטים ברברים שמתאחדים תחת הנהגת המנהיג הברברי עבד אל-כרים אל-ח'טאבי, שמנסה להקים בחלק משטח מרוקו את רפובליקת ריף, ויוצא וכנגד סולטאן מרוקו, יוסוף בן חסן, ששולט תחת חסותן של האימפריות האירופאיות.
1921: אמירות עבר הירדן – האמירות ניתנת לעבדאללה על ידי הבריטים כתגמול על המרד הערבי שיזם אביו.
1921–1925: חילופי שושלת בפרס – בפברואר 1921 מתחוללת בפרס הפיכה צבאית בתמיכה בריטית.
כתוצאה מההפיכה מופלת השושלת הקאג'ארית, ששולטת בפרס בשנים 1794 עד 1925, בעוד שרזא ח'אן פהלווי, קצין בכיר בצבא האיראני, הופך לראש ממשלת פרס.
ב-1925 ממונה פהלווי כשאה של פרס על ידי החלטת האספה המכוננת של איראן.
פהלווי מייסד שושלת על שמו ששולטת באיראן עד המהפכה האיראנית ב-1979, בה מודח בנו מוחמד רזא שאה פהלווי מהשלטון.
פהלווי שאה מציג רפורמות חברתיות, כלכליות ופוליטיות רבות בתקופת שלטונו, ובסופו של דבר מניח את היסודות של המדינה האיראנית המודרנית.